Kirjasähkökäyrä: Toni Morrison: Koti
Yhdysvaltalaisen nobelistin Toni Morrisonin pienoisromaani Koti alkaa vahvasti. Kirjan toinen päähenkilö Frank oli joutunut mielisairaalaan ja heräsi muutaman päivän päästä morfiinihuuruista ja päätti häipyä sairaalasta. Hänen oli paettava ilman takkia ja kenkiä, koska ne oli viety, samoin rahat. Onneksi hän häipyi, sillä sairaalasta ei yleensä lähdetty muuta kuin hautaan. Sairaala oli tunnettu erilaisista hoitokokeiluista, joita suoritettiin mustille. Frank oli sentään selvinnyt sodasta hengissä, nyt pitäisi selvitä vielä kotimaan rasismista. Korean sota käytiin 1950-53, joten kirja kertoo vuodesta 1954, sillä Frank viivytteli vuoden ennen kotiinpaluuta, sillä hän ei halunnut palata ilman oman kylän kavereita. Sitten tuli hätäviesti, että siskosi kuolee, joten Frank palasi kotiin. Kotimatka oli sekin seikkailu miehelle, joka kärsi sodan aiheuttamista henkisistä traumoista. Toni Morrison kertoo vähäeleisesti rasismista, mutta sitä ei voi olla huomaamatta. Kirjailija syntyi vuonna 1931 ja oli ensimmäinen musta afrikkalaisamerikkalainen nobelisti vuonna 1993. Hänen kirjoissaan kerrotaan mustien ihmisten kohtelusta, rasismista, vääryydestä, epäoikeudenmukaisuudesta ja valkoisten käyttämästä vallasta. Kirjoissa kerrotaan myös mustien omasta elämästä, taikauskosta, omista lääkkeistä ja yhteisöllisyydestä. Joukkoon mahtui myös roistoja ja ikäviä ihmisiä.
Omppu Martin/ Reader, why did I marry him?23. heinäkuuta 2016 klo 8.33Tämä on kyllä ihan hurjan hieno kirja. Kun luin tekstiäsi, niin kylmät väreet nousi iholle, kun Morrisonin romaanin tapahtumat heräsi taas eloon.VastaaPoistaVastauksetMai Laakso23. heinäkuuta 2016 klo 11.18Minun kylmät väreeni jäivät iholle ja huh, mikä kirja. Heti alusta loppuun todella vahvaa kerrontaa.PoistaVastaaElegia23. heinäkuuta 2016 klo 11.16Vaikuttaa tosiaan vaikuttavalta romaanilta, joka täytyykin lisätä lukulistalle. Olen lukenut Morrisonilta toistaiseksi vain yhden romaanin, mutta ehdottomasti aion lukea lisää. Tämän voisi ottaakin seuraavaksi lukuun Morrisonilta.VastaaPoistaVastauksetMai Laakso23. heinäkuuta 2016 klo 20.12Suosittelen :)Olen lukenut aiemmin Rakkaus teoksen ja tämä ylitti kyllä sen kertaheitolla. Kirjan alku kertoo monesti kirjasta, mutta nyt mentiin samaan tahtiin loppuun asti.PoistaVastaaMarjatta Mentula23. heinäkuuta 2016 klo 20.15Hurjan hieno! Luin tämän yhtä päätä englanniksi jo ennen blogiaikaani. Pitäisi melkein lukea uudestaan. VastaaPoistaVastauksetMai Laakso24. heinäkuuta 2016 klo 12.16Siksi olenkin iloinen, että hankin kirjan itselleni, sillä tämän voi lukea uudelleen jonkun ajan päästä.Lue sinäkin suomeksi ja vertaa kummasta pidit enemmän, englannin vai suomen kielisestä versiosta.PoistaVastaaMarikaOksa23. heinäkuuta 2016 klo 23.39Hieno kirja naistenviikolle. Morrisonia pitäisi kyllä lukea lisää... minulla jäi upean tuntuinen Jazz kesken keväällä, kun en ehtinyt paneutua siihen riittävästi. Kesän lukemistoon se tuntui taas liian tiiviiltä mutta taidan kokeilla jatkaa sen parissa syksyllä. Tämä Koti menee lukulistalle myös.VastaaPoistaVastauksetMai Laakso24. heinäkuuta 2016 klo 12.22Minä haluaisin lukea Minun kansani, minun rakkaani teoksen, sillä Morrison sai siitä Pulizer-palkinnon. Morrisonin kirjat voisi lukea kaikki, sillä ne on suomennettu. 11 kirjaa ja olen nyt lukenut kaksi.PoistaVastaaUlla30. heinäkuuta 2016 klo 13.58Morrison kiinnostaa minua myös, mutta olen varsin alussa. Sain kuitenkin hankittua niitä kesän aikana pinon.VastaaPoistaVastauksetMai Laakso30. heinäkuuta 2016 klo 17.04Ajattelin itsekin hankkia lisää Morrisonin teoksia, mutta pikkuhiljaa. Tällä hetkellä lukemattomia on hiukan liikaakin :)PoistaVastaaLisää kommenttiLataa lisää...